S-134/2020

Dómur

Mál þetta, sem dómtekið var 5. febrúar sl., er höfðað með ákæru, útgefinni af lögreglustjóranum á höfuðborgarsvæðinu 7. janúar 2019, á hendur Þ-kk-þgf H-kk-þgf A-kk-þgf, kt. [...], [...], [...], fyrir eftirtalin brot, framin í Reykjavík nema annað sé tekið fram:

1.

Umferðarlagabrot með því að hafa, laugardaginn 7. apríl 2018, ekið bifreiðinni [...] vestur Bæjarháls og um Bitruháls að Grjóthálsi, sviptur ökurétti og óhæfur til að stjórna henni örugglega vegna áhrifa slævandi lyfja og ávana og fíkniefna (í blóði mældist amfetamín 725 ng/ml, klónazepam 7,8 ng/ml og metýlfenídat 15 ng/ml) uns lögregla stöðvaði aksturinn við verslun 1011 á Vesturlandsvegi.

Telst þetta varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

2.

Umferðarlagabrot með því að hafa, sunnudaginn 8. apríl 2018, ekið bifreiðinni [...] um Sævarhöfða, sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 1800 ng/ml og MDMA 185 ng/ml) uns lögregla stöðvaði aksturinn við Geirsnef.

Telst þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

3.

Umferðarlagabrot með því að hafa, sunnudaginn 8. apríl 2018, ekið bifreiðinni [...] um Höfðabakka, sviptur ökurétti og óhæfur til að stjórna henni örugglega vegna áhrifa slævandi lyfja og ávana og fíkniefna (í blóði mældist amfetamín 1900 ng/ml og klónazepam 7,4 ng/ml) uns lögregla stöðvaði aksturinn við Blikahóla.

Telst þetta varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

4.

Fíkniefnalagabrot með því að hafa, fimmtudaginn 12. apríl 2018, haft í vörslum sínum 0,31 g af amfetamíni sem lögregla fann við leit á ákærða í kjölfar afskipta í Faxafeni.

Telst þetta varða við 2. gr., sbr. 5. og 6. gr., laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

5.

Þjófnað með því að hafa, föstudaginn 13. apríl 2018, stolið sverðsög og hjólsög, samtals að verðmæti kr. 111.388, í verslun Sindra að Skútuvogi 1.

Telst þetta varða við 1. mgr. 244. gr. almennra hegningarlaga nr. 19/1940.

6.

Umferðarlagabrot með því að hafa, miðvikudaginn 18. apríl 2018, ekið bifreiðinni [...] norður Grensásveg, sviptur ökurétti og óhæfur til að stjórna henni örugglega vegna áhrifa slævandi lyfja og ávana og fíkniefna (í blóði mældist alprazólam 55 ng/ml, amfetamín 940 ng/ml og díazepam 58 ng/ml) uns lögregla stöðvaði aksturinn við Skeifuna Telst þetta varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

7.

Fíkniefnalagabrot með því að hafa, þriðjudaginn 6. júní 2018, haft í vörslum sínum 0,20 g af maríhúana sem lögregla fann við leit á ákærða í kjölfar afskipta í Faxafeni.

Telst þetta varða við 2. gr., sbr. 5. og 6. gr., laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

8.

Umferðarlagabrot með því að hafa, mánudaginn 31. desember 2018, ekið bifreiðinni [...] sviptur ökurétti um Vesturlandsveg við Árvelli, Kjalarnesi, á 99 kílómetra hraða á klukkustund, að teknu tilliti til vikmarka, þar sem leyfður hámarkshraði var 90 kílómetrar á klukkustund.

Telst þetta varða við 3., sbr. 5. mgr. 37. gr., 1. mgr. 58. gr., sbr. 1. mgr. 95. gr. umferðarlaga nr. 77/2019.

9.

Umferðarlagabrot með því að hafa, mánudaginn 31. desember 2018, ekið bifreiðinni [...] sviptur ökurétti um Vesturlandsveg, í Hvalfjarðargöngum, á 78 kílómetra hraða á klukkustund, að teknu tilliti til vikmarka, þar sem leyfður hámarkshraði var 70 kílómetrar á klukkustund.

Telst þetta varða við 3., sbr. 5. mgr. 37. gr., 1. mgr. 58. gr., sbr. 1. mgr. 95. gr. umferðarlaga nr. 77/2019.

10.

Umferðarlagabrot með því að hafa, mánudaginn 31. desember 2018, ekið bifreiðinni [...] sviptur ökurétti um Vesturlandsveg við Fiskilæk, Hvalfjarðarsveit, á 157 kílómetra hraða á klukkustund, að teknu tilliti til vikmarka, þar sem leyfður hámarkshraði var 90 kílómetrar á klukkustund og notað farsíma við aksturinn án handfrjáls búnaðar.

Telst þetta varða við 3., sbr. 5. mgr. 37. gr., 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar. Þá er þess krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Loks er krafist upptöku á 0,31 g af amfetamíni og 0,20 g af maríhúana samkvæmt heimild í 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 4. febrúar 2020, var ákærði dæmdur til greiðslu sektar með dómi 14. september 2005 meðal annars fyrir akstur undir áhrifum ávana og fíkniefna. Hann var svo aftur dæmdur til greiðslu sektar meðal annars fyrir akstur undir áhrifum ávana og fíkniefna með dómi 22. nóvember 2007. Þá var ákærði dæmdur til greiðslu sektar með dómi 7. desember 2007 meðal annars fyrir akstur undir áhrifum áfengis og ávana og fíkniefna en sá dómur var hegningarauki við fyrri dóminn frá 22. nóvember 2007. Þá var hann dæmdur til greiðslu sektar með dómi 18. janúar 2008 meðal annars fyrir akstur undir áhrifum ávana og fíkniefna en dómurinn var einnig hegningarauki við dóminn frá 22. nóvember 2007. Næst var hann dæmdur til greiðslu sektar 26. október 2009 meðal annars fyrir akstur undir áhrifum áfengis og akstur sviptur ökuréttindum. Þá gekkst hann undir greiðslu sektar með tveimur lögreglustjórasáttum 7. maí 2010 meðal annars fyrir akstur sviptur ökuréttindum en um var að ræða hegningarauka við dóminn frá 26. október 2009. Ákærði var dæmdur í 45 daga fangelsi 20. desember 2010 fyrir akstur undir áhrifum áfengis, akstur undir áhrifum ávana og fíkniefna og akstur sviptur ökuréttindum. Þá var hann dæmdur í 30 daga fangelsi með dómi 11. október 2013 fyrir akstur sviptur ökuréttindum og aftur í 75 daga fangelsi með dómi 13. janúar 2014 fyrir akstur undir áhrifum ávana og fíkniefna og akstur sviptur ökuréttindum en dómurinn var hegningarauki við dóminn frá 11. október 2013. Með dómi 6. október 2016 var ákærði dæmdur í 8 mánaða fangelsi meðal annars fyrir þjófnað, akstur undir áhrifum ávana og fíkniefna og akstur sviptur ökuréttindum, en dómurinn var hegningarauki við dóminn frá því 2014. Loks var ákærði dæmdur í 8 mánaða fangelsi með dómi Landsréttar 16. febrúar 2018 fyrir þjófnað, akstur undir áhrifum ávana og fíkniefna og akstur sviptur ökuréttindum.

Verður miðað við það við ákvörðun refsingar að ákærði gerist með brotum sínum nú í sjöunda skipti sekur um að aka undir áhrifum ávana og fíkniefna og/eða áfengis og í sjötta skipti sekur um að aka sviptur ökuréttindum, samanber ítrekunarramma 3. mgr. 71. gr. almennra hegningarlaga nr. 19/1940.

Við ákvörðun refsingar verður það virt ákærða til refsimildunar að hann er að reyna að snúa lífi sínu til betri vegar og hefur lagt fram vottorð frá fangelsinu LitlaHrauni sem vitnar um góða hegðun og að hann sé virkur í meðferð á meðferðargangi fangelsisins.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í 2 ár.

Með vísan til lagaákvæða í ákæru er áréttuð ævilöng svipting ökuréttar ákærða.

Með vísan til lagaákvæða í ákæru eru gerð upptæk til ríkissjóðs 0,31 g af amfetamíni og 0,20 g af marijúana sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, Ó-kk-ef R. V-kk-ef lögmanns, 105.400 krónur, að meðtöldum virðisaukaskatti, og 635.961 krónur í annan sakarkostnað.

Af hálfu ákæruvaldsins flutti málið K-kvk-nf J-kvk-nf aðstoðarsaksóknari.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, Þ-kk-nf H-kk-nf A-kk-nf, sæti fangelsi í 2 ár.

Áréttuð er ævilöng svipting ökuréttar ákærða.

Upptæk eru gerð til ríkissjóðs 0,31 g af amfetamíni og 0,20 g af marijúana.

Ákærði greiði málsvarnarþóknun skipaðs verjanda síns, Ó-kk-ef R. V-kk-ef lögmanns, 105.400 krónur og 635.961 krónur í annan sakarkostnað.

H-kvk-nf S-kvk-nf B-kvk-nf

Af hálfu ákæruvaldsins flutti málið K-kvk-nf J-kvk-nf aðstoðarsaksóknari.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, Þ-kk-nf H-kk-nf A-kk-nf, sæti fangelsi í 2 ár.

Áréttuð er ævilöng svipting ökuréttar ákærða.

Upptæk eru gerð til ríkissjóðs 0,31 g af amfetamíni og 0,20 g af marijúana.

Ákærði greiði málsvarnarþóknun skipaðs verjanda síns, Ó-kk-ef R. V-kk-ef lögmanns, 105.400 krónur og 635.961 krónur í annan sakarkostnað.

H-kvk-nf S-kvk-nf B-kvk-nf